།ཨོཾ་སྭསྟི་སིདྡྷི། ན་མོ་གུ་རུ་བྷ་ཌཱ་ཡ། ན་མཿཤྲཱི་བཛཱ་ཡ། གང་གིས་སྤྲོས་
པའི་འཆིང་བཅད་དངོས་ཀུན་དེ་ཉིད་མཁའ་འདྲ་རབ་རྟོགས་པ། །བརྒྱ་དང་བཅུ་
གཉིས་གསལ་ལྡན་རིག་མའི་ལུས་སྦྱོར་རྣམ་ཐར་བསྡུ་དངོས་དང༌། ། །དེ་བཞིན་ཉིད་
ཀྱི་ཞལ་ཞབས་ཕྱག་སྤྲུལ་བདུན་རྣམས་མཉམ་བརྫིས་གར་མཁན་གྱི། ། གཟུགས་ཀྱིས་
འགྲོ་བ་སྨིན་མཛད་དཔལ་ལྡན་ཀྱེ་ཡི་རྡོ་རྗེས་བདག་སྲུངས་ཤིག །གང་གི་བློ་གྲོས་
སྤྲོས་ལས་རྣམ་གྲོལ་བ། ། ཆོས་ཀུན་དེ་ཉིད་ཟབ་མོ་ཐུགས་ཆུད་ཅིང་། ། ཚུལ་རྣམ་
གསུམ་མངའ་ཐུགས་རྗེའི་ལྕགས་ཀྱུ་ཡིས། །འགྲོ་བ་འདྲེན་མཛད་བླ་མ་དཔལ་ལ་
འདུད། །མཐའ་ཡས་དངོས་གྲུབ་གཏེར་ཆེན་གཞིར་གྱུར་རྒྱུད་རྒྱལ་ལ། །ཟབ་ཅིང་
རྒྱ་ཆེའི་བློ་བྲལ་ཕྱོགས་ལྷུང་དཀྲུགས་པའི་ཡིད། །བླ་མའི་ལུང་དང་བཤད་རྒྱུད་སྣང་
བ་དང་བྲལ་བས། །ལུང་དོན་མ་མཐོང་བསླད་པ་རྣམས་ལ་བདག་བློ་བརྩེ། །དེ་
་གིས་
བས་བླ་མའི་མན་ངག་རིན་ཆེན་ལས་བསྒྲུབས་པ། །བཤད་པའི་རྒྱུད་མང་ལུང་
མཛེས་པའི་རྩིབས་ལྡན་ཞིང་། །ཚིག་སྦྱོར་འོད་ཟེར་སྟོང་འབར་གུས་པའི་རྟས་དྲངས་
པའི། །བཤད་སྦྱར་ཉི་འོད་སྣང་ཤར་ཞེས་བྱ་བརྩམ་པར་བགྱི། །རྡོ་རྗེ་འཆང་དབང་
དཔལ་ལྡན་ཡེ་ཤེས་མཁའ་འགྲོ་མ། །ཌོ་བིའི་ཞལ་སྔ་རྗེ་བཙུན་བར་དུ་རིམ་བརྒྱུད་
165

ས་སྐྱ་བཀའ་འབུམ། ༼དེ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
པའི། ། གཞུང་ལུགས་སྣང་ཆེན་འདིར་བརྟེན་བློ་གྲོས་མིག་ལྡན་པས། །གུས་བློས་
དངོས་གྲུབ་གཏེར་རྣམས་རིམ་བཞིན་བླང་བར་གྱིས། །ཀྱེ་ཡི་རྡོ་རྗེ་རྣལ་འབྱོར་
ཆེའི། །རྒྱུད་འབུམ་ལྔ་དོན་རབ་བསྡུས་པ། །སྟོང་པ་སྙིང་རྗེ་གཉིས་སུ་མེད། །རྒྱུད་
གསུམ་སྟོན་པར་བྱེད་པའི་སྒྲའོ། །ཡི་གེ་དང་ནི་ཡན་ལག་དང༌། །བསྡུས་པའི་དོན་
དང་སྤྱི་ཡི་དོན། །སྦས་དང་དེ་བཞིན་མཐར་ཐུག་པ། །དྲུག་གིས་དཔྱད་དེ་འཇུག་
པར་བྱ། །གཉིས་ཀྱི་ཐུན་མོང་དུ་གྱུར་གང༌། །དེ་སྤྱི་འོག་མའི་ཡུལ་མིན་པ། །སྦས་
པའོ་བོགས་དབྱུང་མེད་གང་ཞིག །འབྲས་བུ་དེ་ནི་མཐར་ཐུག་གོ། །དོན་དེ་དག་
ནི་སྟོན་པའི་སྒྲ། །རྒྱུ་དང་ངེས་ཚིག་དང་བཅས་པར། །རབ་ཏུ་གསལ་བར་སྟོན་པ་
ནི། །ཡན་ལག་དོན་གྱི་བཤད་པ་ཡིན། །ཡི་གེ་རེ་རེའམ་དུ་མ་ལའང༌། །ཕྱེ་དང་
མ་ཕྱེའི་སྒྲས་གྲངས་དང་། །འགའ་ཞིག་དབྱིབས་མཐུན་གྱུར་གང་གིས། །དོན་སྟོན་
པ་དེ་ཡི་གེའི་དོན། སྐལ་དམན་རྣམས་ལ་རྒྱལ་བ་ཡིས། །སྦས་ཏེ་ལུས་དང་ངག་གི་
བརྡས། །བསྟན་རྣམས་འདི་དོན་འདིར་ངེས་པའི། །རྒྱུད་ཀྱི་རྟོག་པ་མན་ངག་
དོན། །བརྗོད་པར་བྱ་བའི་དོན་དེ་ཉིད། །རང་བཞིན་དེ་ཡི་ཐབས་ཉིད་དང་།
འབྲས་བུའི་རྒྱུད་ཀྱི་རིམ་པ་ཡིས། །འདི་ཡི་མངོན་པར་རྟོགས་པའོ། །རང་བཞིན་
རྟེན་གྱི་གང་ཟག་སྟེ། །སྨིན་པར་བྱས་དང་མ་བྱས་པའོ། །སྨིན་བྱས་སློབ་དཔོན་ལ་
སོགས་པ། །བཞི་མ་རྫོགས་པའམ་རྫོགས་པའོ། །ཐབས་རྒྱུད་ཐོག་མར་
ཡིན། །དེ་ནས་རིམ་གཉིས་གྲོགས་དང་བཅས། །དྲོད་ཐབ་བརྟུལ་ཞུགས་མཆོག་སྤྱད་
ཅིང༌། །བྱང་ཆུབ་སེམས་གནས་ས་རྣམས་བགྲོད། །ཆོས་དང་ལོངས་སྤྱོད་རྫོགས་
སྤྲུལ་པ། །དཔལ་ལྡན་ཡེ་ཤེས་ལྔ་ཡི་བདག །སྐུ་དང་གསུང་དང་ཐུགས་རྡོ་རྗེ།
མཐར་ཐུག་རྒྱུད་འདིར་གཞུག་རིམ་ཡིན། །ཐོག་མའི་ཨེ་ཝཾ་ཐ་མའི་བར། །ཐམས་
ཅད་ཉམས་སུ་བླང་བྱ་སྟེ། །གསལ་དང་མི་གསལ་དབྱེ་བ་ཡིས། །རྒྱུ་འབྲས་ཐབས་
166

ཆོས་ཀྱི་རྗེ་རྣལ་འབྱོར་གྱི་དབང་ཕྱུག་སློབ་དཔོན་རིན་པོ་ཆེའི་བཀའ་འབུམ་ལས་བཤད་སྦྱར་ཉི་འོད་སྣང་བའི་བསྡུས་དོན།
ཀྱི་རིམ་པ་བསྟན། །བརྗོད་བྱའི་དོན་དང་རྗོད་བྱེད་སྒྲ། །བཤད་པའི་རྒྱུད་ཀྱི་གསལ་
བྱེད་ལྡན། །འདི་ཡི་མངོན་པར་རྟོགས་ཤེས་པ། །རྒྱུད་གསུམ་གྱི་ནི་དོན་བསྡུས་
པའོ། །རྒྱུད་འདི་ནི་ཀྱེའི་རྡོ་རྗེ་ཞེས་བྱ་བའི་རྒྱུད་ཀྱི་རྒྱལ་པོའོ། །འདིའི་དོན་འཆད་
པ་ན་བཤད་ཐབས་ཀྱི་ཡན་ལག་ལྔས་བཤད་པར་བྱ་སྟེ། ཐོག་མར་ཀྱེའི་རྡོ་རྗེ་ཞེས་
བྱ་བའི་མཚན་ཉིད་ཅན་གྱི་རྒྱུད་ངོ་ཤེས་པར་བྱ་བའི་ཕྱིར་རྒྱུད་སྡེ་སྤྱིའི་རྣམ་པར་གཞག་
པ་མཚན་གྱི་དོན་བཤད་པ་དང་བཅས་པ་དང༌། རྒྱུད་བཤད་ཐབས་ཀྱི་མན་ངག་
བསྟན་པ་དང་། རྒྱུད་ཀྱི་མངོན་པར་རྟོགས་པའི་སྐྱེ་ཚུལ་བསྟན་པ་དང༌། རྒྱུད་ཀྱི་
གནས་ལུགས་ཀྱི་བསྡུས་དོན་རྟོགས་པར་བྱ་བ་དང༌། རྒྱུད་ཀྱི་ཚིག་དང་དོན་རྒྱས་
པར་བཤད་པའོ། །དང་པོ་ནི་སྤྱིར་ཐོབ་པར་བྱ་བའི་འབྲས་བུ་ཡང་དག་པར་རྫོགས་
པའི་སངས་རྒྱས་ཀྱི་གོ་འཕང་གཅིག་ཁོ་ན་ཡིན་ལ། དེ་ཐོབ་པར་བྱེད་པའི་ལམ་རིང་
བ་དང་ཉེ་བ་བསམ་གྱིས་མི་ཁྱབ་པ་ལས་འདིར་ཐེག་པ་ཆེན་པོའོ། །དེ་ལ་ཕ་རོལ་
ཏུ་ཕྱིན་པ་དང་གསང་སྔགས་ཀྱི་ཐེག་པ་ལས་གསང་སྔགས་སོ། །དེ་ལ་རྒྱུད་སྡེ་བཞི་
ལས་རྣལ་འབྱོར་བླ་ན་མེད་པའི་རྒྱུད་དོ། །དེ་ལ་ཐབས་དང་ཤེས་རབ་གཉིས་སུ་མེད་
པའི་རྒྱུད་ལས་འདི་གཉིས་སུ་མེད་པའི་རྒྱུད་དོ། །དེ་ལ་ཡང་རྒྱུད་སྡེའི་དབྱེ་བ་བསམ་
གྱིས་མི་ཁྱབ་པ་ལས་འདིར་ཧེ་བཛྲའི་རྒྱུད་དོ། །དེ་ལའང་རྩ་བ་དང་བཤད་པའི་རྒྱུད་
ལས་འདིར་རྩ་བའི་རྒྱུད་དོ། །དེ་ཡང་རྒྱུད་རྒྱས་པ་དང་བསྡུས་པ་ལས། འདིར་རྒྱུད་
བསྡུས་པ་བརྟག་པ་གཉིས་པའོ། །འདིའི་མཚན་གྱི་དོན་ཅི་ཡིན་ཞེ་ན། རང་གི་སེམས་
ཉིད་ཐོག་མ་མེད་པ་ནས་རྒྱུན་མ་ཆད་པ་ནི་རྒྱུད་ཡིན་ལ། དེ་ཉིད་ཐབས་དང་ཤེས་
རབ་གཉིས་སུ་འབྲེལ་བའི་བདག་ཉིད་ནི་ཀྱེའི་རྡོ་རྗེ་ཡིན་ཞིང་། དེ་རང་བཞིན་གྱི་
རྣམ་པར་རྟོག་པས་ཟིལ་གྱིས་མ་མནན་ཅིང་། གློ་བུར་གྱི་རྣམ་རྟོག་སྤོང་བའི་གཉེན་
པོར་གྱུར་པས་ན་རྒྱལ་པོའོ། །དེ་བས་ན་རང་གི་སེམས་ཉིད་གཉིས་སུ་མེད་པའི་ཡེ་
167-

ས་སྐྱ་བཀའ་འབུམ།
སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
ཤེས་ནི་བརྗོད་པར་བྱ་བ་དོན་གྱི་རྒྱུད་ཡིན་ལ། དེ་རྗོད་པར་བྱེད་པའི་སྒྲའི་ཚོགས་
དང་གླེགས་བམ་གྱི་བར་ལའང་ཀྱེའི་རྡོ་རྗེའི་རྒྱུད་ཅེས་བྱ་བར་གདགས་པ་ནི་རྗོད་པར་
བྱེད་པ་སྒྲའི་རྒྱུད་དོ། །གལ་ཏེ་སེམས་གཉིས་མེད་ཀྱི་ཡེ་ཤེས་རང་ལ་གནས་ན། རྗོད་
བྱེད་ཀྱི་རྒྱུད་ལ་དགོས་པ་ཅི་ཡོད་སྙམ་ན་སེམས་རྟོགས་པ་རྣམས་ལ་དགོས་པ་མེད་
ཀྱང་། སེམས་མ་རྟོགས་པ་རྣམས་ལ་སྟོན་པའི་དགོས་པ་ཡོད་དེ། གལ་ཏེ་སེམས་
རྟོགས་པ་ཉིད་ལ་དགོས་པ་ཅི་ཡོད་སྙམ་ན། སེམས་རྟོགས་པ་ཆོས་སྐུ་ཡིན་པའི་ཕྱིར་
དང་། སེམས་ལས་མ་གཏོགས་པའི་ལམ་གཞན་སྙིང་པོ་མེད་པའི་ཕྱིར་རོ། །དེས་
ན་སེམས་རྟོགས་པ་ནི་དགོས་པའི་དགོས་པ་ཡིན་ལ། དེ་རྟོགས་པར་བྱེད་པའི་ཡན་
ལག་ཏུ། རྨོངས་པ་རྣམས་ལ་མིང་གི་སྒོ་ནས་སྟོན་པ་དང་། དབང་བསྐུར་བ་ནས་
བརྩམས་ཏེ་ཐུན་མོང་གི་དངོས་གྲུབ་ཐོབ་པའི་བར་ནི་དགོས་པ་ཡིན་ནོ། །དེ་ལྟར་
རྗོད་བྱེད་ཀྱིས་བརྗོད་བྱ་སྟོན་པར་འབྲེལ་ལ། བརྗོད་བྱས་དགོས་པ་དང་དེས་དགོས་
པའི་དགོས་པ་གྲུབ་པ་ནི་འབྲེལ་བའོ། །གཉིས་པ་རྒྱུད་བཤད་ཐབས་ཀྱི་མན་ངག་
གང་གིས་འཆད་པ། སྤྱིར་བཤད་ཐབས་ཀྱི་མན་ངག་བསམ་གྱིས་མི་ཁྱབ་སྟེ། རྡོ་རྗེ་
འཆང་ཆེན་པོའི་བཀའ་རྣལ་འབྱོར་ཆེན་པོའི་རྒྱུད་རྣམས་ནི་རྗོད་བྱེད་ཀྱི་ཚིག་རེ་རེས་
ཀྱང་བརྗོད་བྱ་བསམ་གྱིས་མི་ཁྱབ་པ་སྟོན་པའི་ཕྱིར་རོ། །དེ་བས་ན་རང་རང་གི་བླ་
མའི་གསུང་གི་རྗེས་སུ་འབྲང་བར་རིགས་སོ། །འདིར་བདག་གི་རྗེ་བཙུན་གྱི་ཞལ་སྔ་
ནས་ཉན་པ་པོས་རྟོགས་སླ་ཞིང་གཟུང་བདེ་བར་བྱ་བའི་ཕྱིར་གདམ་ངག་དྲུག་གི་
བཤད་ཐབས་ཀྱི་སྒོ་ནས་རྒྱུད་ཀྱི་བརྗོད་བྱ་དང་རྗོད་བྱེད་ཀྱི་སྒྲ་སོ་སོར་ངེས་པ་ངོས་
གཟུང་བ་དང་། རྒྱུད་གསུམ་གྱི་བཤད་ཐབས་ཀྱི་སྒོ་ནས་གང་ཟག་གཅིག་གིས་ཉམས་
སུ་བླང་བའི་མངོན་པར་རྟོགས་པའི་རིམ་པ་བསྟན་པ་ཞེས་བྱ་བ་ཚུལ་གཉིས་སྦྱར་ཏེ་
གསུང་ངོ་། །དེ་ལྟར་དེ་དག་གི་དབྱེ་བ་རྒྱས་པ་ནི་གཞན་དུ་བསྟན་ཟིན་པས་དེ་བཞིན་
168-

ཆོས་ཀྱི་རྗེ་རྣལ་འབྱོར་གྱི་དབང་ཕྱུག་སློབ་དཔོན་རིན་པོ་ཆེའི་བཀའ་འབུམ་ལས་བཤད་སྦྱར་ཉི་འོད་སྣང་བའི་བསྡུས་དོན།
དུ་ཁོང་དུ་ཆུད་པར་བྱའོ། །དེ་ལྟར་བཤད་ཐབས་ཀྱི་མན་ངག་དང་མངོན་པར་རྟོགས་
པ་ཁོང་དུ་ཆུད་པས་རྒྱུད་རྣམ་པར་འབྱེད་པར་འདོད་ན། ཐོག་མར་དུམ་བུ་སོ་སོའི་
བརྗོད་བྱ་དང་། སྔ་ཕྱིའི་འབྲེལ་བ་དང་། མདོར་བསྟན་པ་དང་། རྒྱས་པར་བཤད་
པའི་བསྡུས་དོན་ཁོང་དུ་ཆུད་པར་བྱ་དགོས་སོ། །དེའི་འོག་ཏུ་ཡི་གེ་འབྲུ་གཉེར་ཞིང་
མཚམས་སྦྱར་བའི་སྒོ་ནས་ཡན་ལག་རྒྱས་པར་དབྱེ་བར་ཤེས་པར་བྱའོ།
།དེ་ལ་སྤྱི་
དོན་བཞི་པ་རྒྱུད་ཀྱི་གནས་ལུགས་དང༌། དེའི་བསྡུས་པའི་དོན་ནི་འདི་ཡིན་ཏེ། ཐོག་
མར་ཨེ་ཝཾ་ཞེས་བྱ་བ་ལ་སོགས་པ་རྡོ་རྗེའི་ཚིག་ཡི་གེ་བཞི་བཅུ་ནི། འཆད་ལུགས་ཀྱི་
མན་ངག་དང་ཡན་ལག་དང་ཡི་གེ་དང་མན་ངག་གི་སྒོ་ནས། བརྗོད་པར་བྱ་བའི་
དོན་སྤྱི་དང་། སྦས་པ་དང༌། མཐར་ཐུག་པ་སྟོན་པར་བྱེད་ཅིང༌། དེས་ནི་རྒྱུ་དང་
ཐབས་དང་འབྲས་བུའི་རྒྱུད་ཀྱི་མངོན་རྟོགས་སྟོན་པས་ན། རྒྱུད་མ་ལུས་པའི་མདོར་
བསྟན་པ་ཡིན་ནོ། །དེའི་འོག་ཏུ་དེ་བཞིན་གཤེགས་པ་ཐམས་ཅད་ཀྱི་ཞེས་བྱ་བ་ནས་
བརྩམས་ཏེ། དེ་ནི་ང་ཡིས་བཤད་ཀྱིས་ཉོན། །ཅེས་བྱ་བའི་བར་གྱིས་ནི་གླེང་བསླང་
བའི་གཞུང་སྟེ། ཞུས་པ་དང་ལན་གྱི་སྒོ་ནས་ཁྱད་པར་ཅན་གྱི་མཚན་དང་ལྡན་པའི་
རྒྱུད་བཤད་པར་དམ་བཅའ་བ་སྟེ། ཡན་ལག་གི་དོན་དང་མན་ངག་དོན་གྱི་སྒོ་ནས་
སྤྱི་དང་མཐར་ཐུག་པའི་དོན་སྟོན་ཅིང༌། འདིས་འབྲས་བུའི་རྒྱུད་གཙོར་སྟོན་ལ། རྒྱུ་
དང་ཐབས་ཀྱི་རྒྱུད་ཞར་ལ་སྟོན་པ་ཡིན་ནོ། །ལྷག་མ་ལྟ་སྟངས་ཞེས་བྱ་བ་ལ་སོགས་
པ་རྒྱུད་མ་ལུས་པས་ནི་རབ་ཏུ་རྒྱས་པར་འཆད་དོ། །དེ་ལྟར་གཞུང་དུམ་བུ་གསུམ་
དུ་ངེས་པར་ཡང་རྗེ་བཙུན་གྱི་ཞལ་སྔ་ནས་ཀྱིས་མཛད་པའི་འདི་ཉིད་ཀྱི་བསྡུས་པའི་
དོན་ལས། རྟེན་གྱི་གང་ཟག་དབང་པོ་རབ་འབྲིང་གསུམ་ལ་དགོངས་ནས། གླེང་
གཞི་དང་། མཚན་དང་ཡན་ལག་རྒྱས་པར་དབྱེ་བ་གསུམ་དུ་བསྟན་པ་ཡིན་ཞེས་
གསུངས་སོ། །དེ་ལྟར་མཚན་གྱི་དོན་བསྟན་པའི་སྒོ་ནས་འབྲས་བུ་གཙོར་གསུངས་
169

ས་སྐྱ་བཀའ་འབུམ། ༑དེ་ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
པ་དེ་དམིགས་པའི་ཡུལ་དུ་བྱས་ཏེ། དེའི་འོག་ཏུ་དེ་ཐོབ་པར་བྱེད་པའི་ཐབས་ཀྱི་
རྒྱུད་རྒྱས་པ་ལ་འཇུག་གོ། །དེ་ལའང་ལྟ་སྟངས་ཞེས་བྱ་བ་ལ་སོགས་པ་ཚིགས་སུ་
བཅད་པ་ཕྱེད་དང་ལྔས། ཐབས་ཀྱི་རྒྱུད་མཐའ་དག་གི་ལུས་རྣམ་པར་གཞག་
དང༌། ཐབས་ཀྱི་རྒྱུད་དང་པོར་བསྒོམ་པའི་འཐད་པ་དང་། འཆིང་བ་དང་གྲོལ་
བྱེད་ཀྱི་རྒྱུད་ཉིད་དུ་བསྟན་པ་སྟེ། མདོར་ན་ཐབས་ཀྱི་རྒྱུད་ཀྱི་སྤྱིའི་རྣམ་པར་གཞག་
པ་སྟེ། སྤྱི་དང་སྦས་པའི་བདག་ཉིད་དུ་ཡན་ལག་གི་དོན་གྱིས་འཆད་དོ། །དེ་ལྟར་
སྤྱིར་བསྟན་ནས་ལུས་ལ་ཡེ་ཤེས་ཆེན་པོ་གནས། །ཞེས་བྱ་བ་ལ་སོགས་པ་ལེའུ་དང་
པོ་རྫོགས་ཀྱི་བར་གྱིས་ནི། ཐོག་མར་དོན་དམ་པ་བྱང་ཆུབ་ཀྱི་སེམས་བསྐྱེད་པ་སྟོན་
ནོ། །འདི་ཅིའི་ཕྱིར་ཐོག་མར་བསྟན་སྙམ་ན། མཐར་ཐུག་གི་ཐོབ་པར་བྱ་བའི་འབྲས་
བུ་ནི་ཀྱེའི་རྡོ་རྗེ་ཡིན་ལ། དེ་ནི་ལྷན་ཅིག་སྐྱེས་པའི་ཡེ་ཤེས་མ་རྟོགས་པ་གཞན་གྱིས་
ཐོབ་པ་མ་ཡིན་ཞིང༌། ལམ་གཞན་ཐམས་ཅད་ཀྱང་དེའི་ཡན་ལག་ཏུ་འགྱུར་བར་
བསྟན་པའི་ཕྱིར་ཏེ། དེས་ན་རྒྱུད་འདིར་བརྗོད་པར་བྱ་བའི་གཙོ་བོ་ལྷན་ཅིག་སྐྱེས་
པའི་ཡེ་ཤེས་ཡིན་ཏེ། འོག་ནས་འབྱུང་བའི་གཏོར་མ་དང༌། བཟླས་པ་ལ་སོགས་
པ་ཐམས་ཅད་དེ་དང་དེའི་རྣམ་པར་སྣང་ཡང་། རང་གི་ངོ་བོའམ་གོ་ཡུལ་དུ་ལྷན་
ཅིག་སྐྱེས་པའི་ཡེ་ཤེས་ཉིད་དོ། །ཞེས་ཤེས་པར་བྱ་བའི་ཕྱིར་འདི་ཐོག་མར་བསྟན་
ཏོ། ། །དེའང་དང་པོ་ཚིགས་སུ་བཅད་པ་གཅིག་གིས་ལྷན་སྐྱེས་ཀྱི་མཚན་ཉིད་བསྟན་
ཏོ། །ལྷག་མ་རྣམས་ཀྱིས་ནི་ཡེ་ཤེས་དེ་རྟོགས་བྱེད་ཀྱི་ཐབས་ཁྱད་པར་དུ་འཕགས་
པ་སྟོན་ཏེ། ཡེ་ཤེས་ཀྱི་མཚན་ཉིད་ཐོས་པ་ལས་བྱུང་བ་ཙམ་ནི་ཕ་རོལ་ཏུ་ཕྱིན་པ་
ལའང་ཡོད་པས། དེ་ལས་ཁྱད་པར་དུ་འཕགས་པ་བསྟན་པའི་ཕྱིར་ཏེ། འདིར་རྡོ་
རྗེ་ལུས་ཀྱི་གནས་ལུགས་དང༌། དེ་ལ་ཕྱི་རོལ་གྱི་ཆོས་ཐམས་ཅད་བསྡུས་ཏེ་སྤྲོས་པ་
བཅད་པར་བསྟན་པའི་ཕྱིར། ཀྱེ་བཅོམ་ལྡན་འདས་ཞེས་བྱ་བ་ལ་སོགས་པ་སྟེ། འདི་
-170-

ཆོས་ཀྱི་རྗེ་རྣལ་འབྱོར་གྱི་དབང་ཕྱུག་སློབ་དཔོན་རིན་པོ་ཆེའི་བཀའ་འབུམ་ལས་བཤད་སྦྱར་ཉི་འོད་སྣང་བའི་བསྡུས་དོན།
དག་ནི་སྦས་པའི་དོན་དུ་ཡན་ལག་དང་ཡི་གེ་དང་། མན་ངག་གི་དོན་གྱིས་འཆད་
དོ། །ལེའུ་དང་པོའོ།
དེ་ལྟར་མོས་པ་བྱས་ནས། དེ་ལམ་གྱི་ཡན་ལག་ཏུ་འགྱུར་བར་བྱ་བའི་ཕྱིར་
དང་། དེ་ལྟ་བུའི་ལམ་ལ་མོས་པ་མེད་པ་རྣམས་རིམ་གྱིས་གཞུག་པའི་དོན་དུ་ཐུན་
མོང་གི་མངོན་པར་རྟོགས་པ་དྲུག་མངོན་པར་རྟོགས་པར་བྱ་བའི་ཕྱིར་དང༌། བཟླས་
པ་ཉིད་ཀྱང་མཆོག་ཏུ་གྲུབ་པར་བྱེད་པའི་རྒྱུ་ཡིན་ཏེ། དཔལ་སམ་པུ་ཊི་ལས། རྡོ་རྗེ་
སེམས་དཔའི་སྙིང་པོ་སོགས། །འབུམ་དུ་བཟླས་པས་རབ་ཏུ་འགྲུབ། །ཅེས་གསུངས་
པས་ན་དེའི་འོག་ཏུ་སྔགས་ཀྱི་ཞེས་བྱ་བ་ལ་སོགས་པ་ལེའུ་གཉིས་པ་གསུངས་ཏེ། བར་
ཆད་ཞི་བར་བྱེད་པ་གཏོར་མའི་སྔགས་དང༌། ཐུགས་སྐུལ་བར་བྱེད་པ་བཟླས་པའི་
སྔགས་དང་། སྔགས་ཀྱི་ཁ་སྐོང་བར་བྱེད་པ་དང༌། དམ་ཚིག་དང་རབ་གནས་
དང་། སྦྱིན་སྲེག་དང་འབྲེལ་བ་བྱིན་གྱིས་རློབ་པར་བྱེད་པའི་སྔགས་དང༌། དམན་པ་
འཛིན་པར་བྱེད་པ་ལས་ཚོགས་དང་འབྲེལ་བར་བྱེད་པའི་སྔགས་རྣམས་ཏེ། སྤྱིའི་དོན་
དུ་ཡན་ལག་དང་ཡི་གེ་དང་མན་ངག་གི་དོན་གྱིས་འཆད་དོ། །ལེའུ་གཉིས་པའོ། །
དེ་ལྟར་སྔགས་ཟློས་པ